Home > Sheds & Buildings > Regional Steel
Regional Steel. - View less
Contact Regional Steel
Regional Steel (Head office) Update these details
Tel: 08 8723 0222
Steel Construction | Steel Beams | Steel Building Frames | Steel Building Information | Steel Buildings | Steel Cladding | Steel Columns | Steel Cutting | Steel Fences | Steel Fencing | Steel Formwork | Steel Frame Constructions | Steel Frame Housings | Steel Frames | Steel Framing Page Title : May 28, 1920. Kilmallock
URL : http://www.waterfordmuseum.ie/exhibit/web?task=Display&art_id=317&pagenum=5&lang=en Eet Kreef Herleef!: ‘Ralph sou só trots gewees het’ | Maroela Media
Laudo Liebenberg. (Foto: Janie Monsieur/Maroela Media)
Met sy diep, rasperige stem het Laudo Liebenberg die Suid-Afrikaanse musiektoneel betree as voorsanger vir die Engelse musiekgroep aKING.
Hoewel hy al saam met kunstenaars soos Francois van Coke en Die Heuwels Fantasties op hulle Afrikaanse snitte gesing en geskryf het, het hy pas sy eerste Afrikaanse solo-enkelsnit, “Ek kan nie wag”, uitgereik.
Liebenberg vertel sy vrou, Cara, het vir hom as verjaarsdaggeskenk ateljeetyd by The Nothing Club-ateljee in Kaapstad gekoop. “Ek het toe nie meer verskonings gehad nie,” vertel hy laggend.
“Ek kan nie wag” is saam met Hunter Kennedy geskryf en deur Fred ten Hartog vervaardig. “Die liedjie gaan oor eensaamheid. Dit gaan of oor iemand wat jy verloor het of ŉ stuk van jouself wat jy verloor het, namate tyd verloop het. En dan die hoop dat jy weer ŉ konneksie sal maak met dit wat jy verloor het.”
Die musiekvideo vir die liedjie het sowat 13 000 trefslae op YouTube. Hy vertel hy het vir die eerste keer in ŉ lang tyd kreatief betrokke geraak by die konsep van die video. Liebenberg en ŉ vriend, Nathan Fourie, het saam aan die video gewerk. Johannes Pieter Nel het die video geskiet.
“Ons wou met die swart-en-wit-konsep die eensaamheid uitbeeld. Ek dink die video pas visueel baie goed by die liedjie,” sê hy.
Liebenberg vertolk tans die rol van ŉ reeksmoordenaar in die tweede seisoen van die kykNET-dramareeks Die Byl. Hy was te sien op die grootskerm in flieks soos Kanarie en Ander Mens. Hy verklap dat hy ook in ŉ reeks getiteld Bewolkte Harte speel, wat later vanjaar op die kassie sal verskyn.
Hy is nou deel van die groep wat die Afrikaanse musieklegende, Johannes Kerkorrel, se satiriese album Eet Kreef! herinterpreteer met ŉ eietydse opname van die album. Eet Kreef Herleef! sluit bekende snitte soos “Sit dit af”, “Hillbrow”, “Energie” en “Hoe ek voel” in.
Sowat 30 jaar gelede het Kerkorrel en sy orkes, Die Gereformeerde Blues Band, se Eet Kreef!-album opslae gemaak toe die destydse Suid-Afrikaanse Uitsaaikorporasie (SAUK) dit van radiospeellyste verban het.
Laudo Liebenberg en Frank Freeman. (Foto: Janie Monsieur/Maroela Media)
Liebenberg vorm saam met die musikante Frank Freeman, Sheldon Yoko, Etienne van Rooyen en Schalk van der Merwe deel van dié projek.
Freeman, kitaarspeler vir die musikant Arno Carstens, vertel hy wou ŉ Afrikaanse musiekteaterproduksie in Afrikaans bymekaarsit en het begin delf in ouer Afrikaanse alternatiewe musiek.
Freeman en Van Rooyen is verantwoordelik vir die oorspronklike verwerking van die musiek. Die groep het ook vroeër vanjaar ŉ Fiësta-toekenning vir beste musiekgedrewe produksie op die podium verower.
“Ons was in ŉ kategorie saam met Amanda Strydom, so ek het regtig nie gedink dat ons die toekenning huis toe sou vat nie. Ons is baie trots en bly oor mense se reaksie op die produksie,” sê Liebenberg.
“Wanneer jy so iets aanpak, trap jy ŉ bietjie op heilige grond. Dit was vir ons belangrik om dit reg te doen. Nadat ons die opname van die album gemaak het, het ons dit vir die oorlewende lede van die Gereformeerde Blues Band aangestuur. Hulle het vir ons ŉ baie hartlike boodskap gestuur oor die projek, wat baie lekker is,” voeg Freeman by.
Op 27 Maart bied die groep ŉ spesiale vertoning van Eet Kreef Herleef! by die Atterbury-teater in Pretoria aan. “Dit sou Kerkorrel se 60ste verjaarsdag wees. Die datum was aanvanklik nie so beplan nie, maar dit gaan baie spesiaal wees. Ons gesels nie veel tussendeur nie en fokus eerder net op die musiek.”
Liebenberg sê dit is ŉ eer om die vertoning te kan lewer. “Ons het nie die liedjies geskryf nie, so ons kan net die musiek die praatwerk laat doen. Ek sê altyd ons voel half deel van die gehoor, want ons is net die spreekbuis vir die album wat ŉ ongelooflike stuk werk is.”
Hy voeg by dat dit van die begin af vir die groep belangrik was dat die album ŉ verwerking moet wees en nie ŉ huldeblyk nie. “Ek probeer dus glad nie Kerkorrel se skoene vol staan nie. Ek kan nie soos hy klink nie en dit sal aangeplak wees as ek probeer. Ek interpreteer dit op my eie manier en in my eie styl.”
Hy vertel Amanda Strydom, wat groot vriende met Johannes Kerkorrel, oftewel Ralph Rabie, was voor sy dood in 2002, het vir hom gesê Kerkorrel sou trots wees op dié produksie. “Dit is ŉ ongelooflike eer en ek is bly mense geniet my weergawe.”
Kaartjies vir die vertoning in die Atterbury-teater kos R220 en is beskikbaar deur iTickets.
Eet Kreef Herleef! is op 15 Maart by die US Woordfees op Stellenbosch in die Spier-amfiteater te sien. Kaartjies kos tussen R120 en R200 deur Computicket en R220 by die deur. Die produksie sal ook op die Klein Karoo Nasionale Kunstefees te sien wees.
Laudo Liebenberg en Frank Freeman het in die Maroela Media-ateljee met Leonie Bezuidenhout gesels. Luister na die volledige onderhoud bo-aan die berig.
Atterbury Teater Frank Freeman Laudo Liebenberg luister
Great, ek was nou so ver weggevoer!